Գերմանիայի մութ անցյալի մասին թուրքական կառավարությունների ակնարկային հարձակումները՝ կապված Հոլոքոստ երևույթի հետ, այս դեպքում միայն բարդացնում են հենց թուրքերի վիճակը: Որովհետև ժամանակակից Գերմանիան, ով իր անցյալում ազգայնամոլական հանցագործություններ էր իրականացնում, սեփական պատմության հանդեպ իր վերաբերմունքով, կարելի է ասել, դաս է տալիս ժամանակակից Թուրքիային: Յուրաքանչյուր երկրի զարգացման ու բարգավաճման համար հարկավոր է ուղիղ նայել սեփական պատմության աչքերին, որքան էլ որ այդ պատմության էջերը լինեն մռայլ ու դաժան: